2)

Lisätään III lukuun kohta seuraavasti: ”III.3 TISLATTUJEN ALKOHOLIJUOMIEN HAIHTUVIEN HAPPOJEN MÄÄRITYS 1. Soveltamisala Menetelmä on validoitu laboratorioiden välisessä tutkimuksessa rommille, brandylle, marcille ja hedelmäviinoille tasoilla 30–641 mg/l. 2. Viittaukset säännöksiin ja määräyksiin ISO 3696: 1987 Analyyttiseen käyttöön tarkoitettu vesi – Määritelmä ja testimenetelmät 3. Määritelmät 3.1 Haihtuva happoisuus lasketaan vähentämällä kokonaishappopitoisuudesta haihtumaton happoisuus. 3.2 Kokonaishappopitoisuudella tarkoitetaan titrattavien happojen yhteismäärää. 3.3 Haihtumaton happoisuus on sen jäännöksen happopitoisuus, joka saadaan kun tislattu alkoholijuoma on haihdutettu kuiviin. 4. Periaate Kokonaishappopitoisuus ja haihtumaton happoisuus määritetään titraamalla tai potentiometrisesti. 5. Reagenssit ja materiaalit Ellei toisin mainita, analyysissä käytetään vain hyväksyttyä analyysilaatua olevia reagensseja ja vähintään kolmannen laatuluokan vettä standardin ISO 3696:1987 määritelmän mukaisesti. 5.1 0,01 M natriumhydroksidiliuos (NaOH) 5.2 Indikaattoriliuosseos: Punnitaan 0,1 g indigokarmiinia ja 0,1 g fenolipunaista. Liuotetaan 40 ml:aan vettä ja täytetään 100 ml:aan etanolilla. 6. Laitteet ja välineet Välilliset laboratoriolaitteet, laatuluokan A mittalaseja ja seuraavat: 6.1 Vesipumppu 6.2 Pyöröhaihdutin tai ultraäänihaude 6.3 Välineet potentiometristä titrausta varten (vapaaehtoinen) 7. Näytteenotto ja näytteet Näytteet varastoidaan huoneenlämpötilassa ennen analyysiä. 8. Suoritus 8.1 Kokonaishappopitoisuus 8.1.1 Näytteen valmistaminen Tislattu alkoholijuoma säteilytetään ultraäänellä (ultraäänikäsittely) tai sitä sekoitetaan kaksi minuuttia vakuumissa mahdollisen hiilihapon poistamiseksi. 8.1.2 Titraus Pipetoidaan 25 ml tislattua alkoholia 500 ml:n erlenmeyerpulloon. Lisätään noin 200 ml jäähdytettyä keitettyä tislattua vettä (valmistetaan tuoreena päivittäin) ja 2–6 tippaa indikaattoriliuosseosta (5.2). Titrataan 0,01 M natriumhydroksidiliuoksella (5.1), kunnes värittömän tislatun alkoholijuoman väri muuttuu kellanvihreästä violetiksi ja ruskean tislatun alkoholijuoman väri muuttuu kellanruskeasta punaisenruskeaksi. Titraus voidaan tehdä myös potentiometrisesti pH 7,5:een. Käytetyn 0,01 M natriumhydroksidiliuoksen tilavuus on n1 ml. 8.1.3 Laskutoimitus Kokonaishappopitoisuus (TA), joka ilmaistaan milliekvivalentteina litrassa tislattua alkoholijuomaa, on 0,4 × n1. Kokonaishappopitoisuus (TA′), joka ilmaistaan milligrammoina etikkahappoa litrassa tislattua alkoholijuomaa, on 24 × n1. 8.2 Haihtumattomat hapot 8.2.1 Näytteen valmistaminen Haihdutetaan 25 ml tislattua alkoholijuomaa kuiviin: Pipetoidaan 25 ml tislattua alkoholijuomaa tasapohjaiseen lieriömäiseen haihdutusmaljaan, jonka halkaisija on 55 mm. Haihduttamisen ensimmäisen tunnin ajan haihdutusmaljaa pidetään kiehuvan vesihauteen kannella siten että neste ei kiehu, koska kiehuminen voisi johtaa häviöihin nesteen roiskumisen seurauksena. Kuivaaminen suoritetaan loppuun asettamalla haihdutusmalja kuivausuuniin 105 °C:n lämpötilaan kahden tunnin ajaksi. Haihdutusmaljan annetaan jäähtyä eksikkaattorissa. 8.2.2 Titraus Liuotetaan haihduttamalla saatu jäännös jäähdytettyyn keitettyyn veteen (valmistetaan tuoreena päivittäin), saatetaan se noin 100 ml:aan ja lisätään 2–6 tippaa indikaattoriliuosseosta (5.2). Titrataan 0,01 M natriumhydroksidiliuoksella (5.1). Titraus voidaan tehdä myös potentiometrisesti pH 7,5:een. Käytetyn 0,01 M natriumhydroksidiliuoksen tilavuus on n2 ml. 8.2.3 Laskutoimitus Haihtumaton happoisuus (FA), joka ilmaistaan milliekvivalentteina litrassa tislattua alkoholijuomaa, on 0,4 × n2. Haihtumaton happoisuus (FA), joka ilmaistaan milligrammoina etikkahappoa litrassa tislattua alkoholijuomaa, on 24 × n2. 9. Haihtuvan happoisuuden laskenta 9.1 Ilmaistuna milliekvivalentteina litrassa: Olkoon: TA = kokonaishappopitoisuus milliekvivalentteina litrassa FA = haihtumaton happoisuus milliekvivalentteina litrassa Haihtuva happoisuus (VA) milliekvivalentteina litrassa on yhtä suuri kuin TA – FA 9.2 Ilmaistuna milligrammoina etikkahappoa litrassa: Olkoon: TA′ = kokonaishappopitoisuus milligrammoina etikkahappoa litrassa FA′ = haihtumaton happoisuus milligrammoina etikkahappoa litrassa Haihtuva happoisuus (VA) milligrammoina etikkahappoa litrassa on yhtä suuri kuin TA′ – FA′ 9.3 Ilmaistuna grammoina etikkahappoa hehtolitrassa puhdasta 100 til.- %:n alkoholia on yhtä suuri kuin: jossa A on tislatun alkoholijuoman alkoholipitoisuus tilavuusprosentteina. 10. Menetelmän suoritusarvot (mittaustarkkuus) 10.1 Laboratorioiden välisen testauksen tilastolliset tulokset Seuraavat tulokset saatiin kansainvälisestä menetelmän suorituskykyä arvioivasta tutkimuksesta, joka toteutettiin kansainvälisesti hyväksyttyjen menetelmien [1] [2] mukaisesti. Laboratorioiden välisen testauksen suoritusvuosi 2000 Laboratorioiden lukumäärä 18 Näytteiden lukumäärä 6

Näytteet A B C D E F Laboratorioiden lukumäärä, kun suuresti poikkeavia tuloksia saaneet laboratoriot on poistettu 16 18 18 14 18 18 Suuresti poikkeavien tulosten määrä (laboratoriot) 2 4 Hyväksyttyjen tulosten lukumäärä 32 36 36 28 36 36 Mean value [mg/L] 272* 241* 30 591* 641* 46 107 492 Toistettavuuden keskihajonta, sr [mg/l] 8,0 3,6 15,0 3,7 6,7 8,5 Toistettavuuden suhteellinen keskihajonta RSDr (%) 3,1 11,8 2,4 8,0 6,2 1,7 Toistettavuusraja, r (mg/l) 23 10 42 10 19 24 Uusittavuuden keskihajonta, sR [mg/l] 8,5 8,4 25,0 4,55 13,4 24,4 Uusittavuuden suhteellinen keskihajonta, RSDR (%) 3,3 27,8 4,1 9,9 12,5 5,0 Uusittavuusraja, R [mg/l] 24 23 70 13 38 68 Näytetyypit: A. Luumuviina; rinnakkaisnäytteet, joista toiseen on lisätty analyyttiä * B. Rommi I; rinnakkaiset sokkonäytteet C. Rommi II; rinnakkaisnäytteet, joista toiseen on lisätty analyyttiä * D. Slivovitz; rinnakkaiset sokkonäytteet E. Brandy; rinnakkaiset sokkonäytteet F. Puristejäännöksestä tislattu väkevä alkoholijuoma; rinnakkaiset sokkonäytteet [1] ”Protocol for the Design, Conduct and Interpretation of Method- Performance Studies”, Horwitz, W. (1995) Pure and Applied Chemistry 67, 332–343. [2] Horwitz, W. (1982) ”Analytical Chemistry 54, 67A-76A”.”